
Dodatok č. 1
Podporné opatrenia a Školský vzdelávací program (ďalej len ŠkVP)ako nástroj komplexného rozvoja a podpory dieťaťa
Podporné opatrenia pre deti poskytuje materská škola. Zavádzanie podporných opatrení do výchovno-vzdelávacieho procesu umožňuje  zákon č. 182/2023 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony platný od 1. septembra 2023.  
Katalóg podporných opatrení (ďalej len KPO) schválilo Ministerstvo školstva, vedy, výskumu a športu Slovenskej republiky pod číslom 2023/13957:1 C1661 s platnosťou od 1. septembra 2023. Katalóg podporných opatrení špecifikuje podporné opatrenia vo výchove a vzdelávaní poskytované školou alebo školským zariadením, ktoré sú potrebné na to, aby sa dieťa alebo žiak mohli plnohodnotne zapájať do výchovy a vzdelávania a rozvíjať svoje vedomosti, zručnosti a schopnosti.
KPO v sebe zahŕňa tieto konkrétne opatrenia, ktorých špecifikácia je súčasťou školskej dokumentácie každej školy a ich elektronická podoba je v tomto dokumente prepojená prostredníctvom odkazu na stránku Ministerstva školstva, vedy, výskumu a športu Slovenskej republiky. Tlačená podoba je súčasťou ŠkVP. Špecifikácia podporných opatrení v jednotlivých oblastiach sa preto ďalej v tomto dokumente neuvádza, ale škola postupuje podľa jednotlivých podporných opatrení schválených Ministerstvom školstva, vedy, výskumu a športu Slovenskej republikypod číslom 2023/13957:1 C1661 s platnosťou od 1. septembra 2023.  
Zoznam podporných opatrení vo výchove a vzdelávaní – druh podporného oparenia:
a) Všeobecné podporné opatrenia:
· školský vzdelávací program v súlade s princípmi inkluzívneho vzdelávania;
· zákaz všetkých foriem diskriminácie pri prijímaní do školy alebo školského zariadenia;
· prevencia na podporu fyzického zdravia, duševného zdravia a výskytu rizikového správania;
· kariérové poradenstvo.

b) Cielené podporné opatrenia : 
· činnosť materskej školy na podporu dosahovania školskej spôsobilosti;
· úprava obsahu, metód, foriem a prístupov vo výchove a vzdelávaní;
· zabezpečenie pôsobenia pedagogického asistenta v triede materskej školy;0
· poskytnutie špeciálnych edukačných publikácií a kompenzačných pomôcok;
· dostupnosť miestnosti v škole určenej na oddych bez rušivých podnetov, podporu vnímania a nadobúdanie zručností spojených s využívaním kompenzačných pomôcok a špeciálnych edukačných pomôcok;
· pedagogická diagnostika;
· orientačná diagnostika;
· intervencia;
· krízová intervencia;
Cieľová skupina, personálne zabezpečenie, forma poskytovania a rozsah poskytovania podporných opatrení podľa platného ŠkVPMaterskej školy s VJM

Cieľová skupina podporného opatrenia – Všetky deti podľa potreby, stavu identifikovaných ťažkostí alebo oslabení.Deti so špeciálnymi výchovno-vzdelávacími potrebami.Deti zo sociálne znevýhodneného prostredia, detí so zdravotným postihnutím, detí s akýmikoľvek bariérami vo vzdelávacej dráhe.Všeobecne platné princípy a prístupy inkluzívneho vzdelávania sa uplatňujú v primárnom vzdelávaní. 
Personálne zabezpečenie podporného opatrenia – podporné opatrenie zabezpečuje (podľa § 145a ods. 2 písm. a) školského zákona):
· materská škola.
Forma poskytovania podporného opatrenia – podporné opatrenie sa môže poskytovať rôznymi formami:
· individuálne alebo aj skupinovo;
· v triede dieťaťa alebo aj mimo nej;
· môže byť  integrálnou súčasťou kombinovaných foriem výučby dieťaťa;
· môže byť začleňované do všetkých foriem denných činností,  v rámci intervencií môžu v rôznych kombináciách spolupracovať pedagogickí, odborní zamestnanci materskej školy a školský podporný tím.
Rozsah PO – rozsah podporného opatrenia sa poskytuje podľa individuálnych potrieb dieťaťa na základe vyjadrenia pedagogického zamestnanca v kategórii učiteľ  alebo vyjadrenia zariadenia poradenstva a prevencie. Rozsah je nutné prispôsobiť individuálnym potrebám dieťaťa a podmienkam školského zariadenia. 
Systém podpory pre deti materskej školy 

1.stupeň podpory– všetky deti = podporná úroveň 1. stupňa podľa Systému poradenstva a  
	prevencie
2. stupeň podpory – deti v riziku	          podporná úroveň 2. stupňa podľa Systému                           
3. stupeň podpory – deti so ŠVVP            poradenstva a prevencie

Materská škola poskytuje všetkým deťom podporné opatrenia v rozsahu prevencie na podporu fyzického zdravia, duševného zdravia a prevencia výskytu rizikového správania a krízovej intervencie podľa § 145a ods. 2 t) a u). Prevencia a krízová intervencia sa poskytuje v súlade so štandardami odborných činností schválených a zverejnených MŠVVaŠ SR: https://www.minedu.sk/standardy-odbornych-cinnosti-v-systeme-poradenstva-a-prevencie/.  

2. stupeň podpory sa poskytuje deťom v riziku. Sú to deti:
· z cudzojazyčného prostredia;
· ktorých prvým jazykom nie je vyučujúci jazyk – maďarský jazyk;
· pokračujú v povinnom predprimárnom vzdelávaní;
· v diagnostickom procese s problémami v správaní ...;
· s intelektovou úrovňou v pásme podpriemeru;
· s aktuálnymi osobnými problémami (rozvod, úmrtie v rodine, šikanovanie....),;
· so psychickými problémami krátkodobého a dlhodobého charakteru (seba poškodzovanie ...);
· so zdravotnými problémami (s veľkým počtom vymeškaných ospravedlnených hodín).	
Postup práce s deťmi v riziku/s podporným opatrením:
1. Identifikovanie problémov dieťaťa rodičom, učiteľom
2. Podporné opatrenia:
· návrhy na úpravu v školskom prostredí – intervencia triedneho učiteľa, prípadne  špeciálneho pedagóga, podpora pedagogického asistenta (ak je možnosť);
· návrhy na úpravu v domácom prostredí podľa odporúčaní špeciálneho pedagóga ;
· tieto návrhy musia byť zaznamenané v tlačive–postup prideľovania podporných opatrení: žiadosť o podporné opatrenie, vyjadrenie na účel poskytnutia podporného opatrenia, vyjadrenie riaditeľa k prideleniu ;
· učiteľ informuje o návrhoch rodiča a odovzdá mu kópiu tlačiva (tlačivo bude súčasťou prípadnej žiadosti o diagnostické vyšetrenie dieťaťa). 
3. Delegovanie dieťaťa na diagnostické vyšetrenie – ak vyššie uvedené opatrenia sú nepostačujúce. 
Špeciálno-pedagogické  odporúčania  pre pedagógov  pri  práci s deťmi v riziku/s podporným opatrením – je v kompetencii učiteľa, ktoré z nasledujúcich odporúčaní použije. Tieto odporúčania musia byť zaznamenané v tlačive„Odporúčania pre prácu so žiakom v riziku/s podporným opatrením“.
Tretí stupeň podpory je poskytnutý pre deti so špeciálnymi vzdelávacími potrebami.Postup práce s deťmi po diagnostickom vyšetrení:
1. Po absolvovaní diagnostického vyšetrenia a prijatí správy z vyšetrenia nasleduje konzultácia s rodičom, konzílium s pedagogickými zamestnancami o záveroch z vyšetrenia a nastavenia ďalšej práce s dieťaťom.
2. Hodnotenie dieťaťa na konci každého hodnotiaceho obdobia (na polroku a konci školského roka). Podľa potreby úprava podporných opatrení/IVP.
3. Delegovanie dieťaťa na rediagnostické vyšetrenie podľa potreby.

Výchova a vzdelávanie detí so špeciálnymi výchovno-vzdelávacími potrebami a zabezpečenie podmienok inkluzívneho vzdelávania

[bookmark: _Hlk186735940]Naša materská škola je v súčasnosti schopná poskytovať podmienky pre inkluzívne vzdelávania, ktoré napĺňa ideu rovnosti a šancí pre všetkých, rovnosti prístupu ku vzdelávaniu a v konečnom dôsledku k zabezpečeniu dôslednej sociálnej inklúzie.	
Materská škola dbá o to, aby deťom so špeciálnymi výchovno-vzdelávacími potrebami boli poskytované dostupné špecificky prispôsobené zariadenia a materiál. Materská škola sa pokúša odbúravať všetky bariéry, ktoré by mohli narúšať proces inklúzie detí so špeciálnymi výchovno-vzdelávacími potrebami. Prostredie je zabezpečené tak, aby v čo najväčšej miere spájalo deti so špeciálnymi výchovno-vzdelávacími potrebami s intaktnými deťmi.
Pri výchove a vzdelávaní detí so špeciálnymi výchovno-vzdelávacími potrebami, ako aj pri tvorbe individuálnych vzdelávacích programov dodržiavame odporúčania poradenských zariadení. K deťom pristupujeme individuálne a rešpektujeme požiadavky na úpravu prostredia (sedenie dieťaťa v blízkosti učiteľa alebo pedagogického asistenta, relaxačný kútik), materiálne vybavenie (didaktické pomôcky, audio-vizuálna technika ...), na aplikáciu špeciálnych metód a postupov (pozitívna motivácia, časté odmeňovanie aj drobných úspechov, dostatok času na prácu, overovanie pochopenia zadania, inštrukcie zadávané pomalším tempom, zjednodušene ...) špecificky pre jednotlivé deti.
Špecifické podporné opatrenia : 
· poskytovanie zdravotnej starostlivosti v materskej škole
· odstraňovanie fyzických bariér v priestoroch školy alebo školského zariadenia;
· rozšírenie cieľov a obsahu vzdelávania vo vzdelávacej oblasti;
· zabezpečenie asistencie v čase výchovno-vzdelávacieho procesu s umývaním rúk, podávaním jedla, dorozumievaním, presunom a s obliekaním a vyzliekaním v súvislosti s pobytom mimo priestorov školy alebo školského zariadenia;
· zabezpečenie komunikácie dieťaťa so sluchovým postihnutím so školským zariadením.



